फोटो देख फैंस बोले- आज भी उनकी आंखों में दिखता है मां को खोने का दर्द
Bollywood Actress Janhvi Kapoor Latest News, Videos And Photos Update - जाह्नवी कपूर मुंबई में स्पॉट हुईं। इस दौरान जाह्नवी किसी बिल्डिंग से बाहर निकलकर अपनी कार की तरफ जा रही थीं। कार में बैठते हुए जाह्नवी ने अपना फोन बाहर निकाला।
हाल ही में जाह्नवी कपूर मुंबई में स्पॉट हुईं। इस दौरान जाह्नवी किसी बिल्डिंग से बाहर निकलकर अपनी कार की तरफ जा रही थीं। कार में बैठते हुए जाह्नवी ने अपना फोन बाहर निकाला। इस दौरान फैंस ने जाह्नवी के मोबाइल फोन के वॉलपेपर में उनकी और उनकी मां श्रीदेवी की फोटो भी स्पॉट की। ये वीडियो सोशल मीडिया पर भी सामने आया है।
वॉलपेपर देख यूजर ने लिखा- जाह्नवी को हमेशा खलती होगी मां की कमी 
जाह्नवी के फोन के वॉलपेपर में उनकी मां श्रीदेवी के साथ उनके बचपन की फोटो दिख रही है। सोशल मीडिया पर उनके फैंस लगातार इस वीडियो पर लगातार कमेंट कर रहे हैं।
एक यूजर ने लिखा- जाह्नवी को हमेशा उनकी मां की कमी खलती होगी। अब भी उनकी मां के इस दुनिया से चले जाने का दर्द उनकी आंखों में दिखता है।
यूजर ने आगे लिखा- एक लड़की के लिए अपनी मां को खोना जिंदगी का सबसे बड़ा दुख होता है। जाह्नवी अपने करियर में और अपनी जिंदगी में अच्छा कर रही हैं। लेकिन, उनकी कामयाबी देखने के लिए आज उनकी मां साथ नहीं है।
कैजुअल लुक में दिखीं जाह्नवी कपूर 
आउटिंग के लिए जाह्नवी कैजुअल लुक में नजर आईं। उन्होंने ग्रे कलर की ग्राफिक स्वेटशर्ट और क्रीम कलर के पलाजो पैंट पहने और अपने बाल खुले छोड़ दिए। आउट फिट को पूरा करने के लिए जाह्नवी ने छोटे हूप इयररिंग्स भी पहने।
मेरी जिंदगी की हर चीज आपसे शुरू होती है खत्म भी- जाह्नवी 
2018 में 24 फरवरी को दुबई के एक होटल में श्रीदेवी की मौत हुई थी। पोस्टमॉर्टम रिपोर्ट के मुताबिक उनकी मौत टब में डूबने की वजह से हुई थी। श्रीदेवी की मौत के बाद जाह्नवी सोशल मीडिया पर अपनी मां के बारे में अक्सर पोस्ट शेयर करती हैं।
बीते दिन जाह्नवी ने एक नोट शेयर करते हुए लिखा था- मैं अब भी हर तरफ सिर्फ आपको ही खोजती हूं मम्मा..मैं वो सारी चीजें कर रही हूं जिनसे आपको मुझपर गर्व होता। मैं कहीं भी जाऊं, मेरी जिंदगी से जुड़ी हर चीज आपसे ही शुरू होती है और आप पर ही खत्म।